Montcada i Reixac

Montcada i Reixac (aŭ Moncada y Reixach en la hispana) estas urbo en proksimo de Barcelono en Katalunio, Hispanio, kaj apartenas al la metropola areo de Barcelono. La urbo havas 35 599 loĝantojn (2018) kaj areon de 23,34 km². La tradicia ekonomio de la urbo estis bazita deĉiame sur la terkulturado: vitejoj, tritiko, terpomoj, fragoj kaj fruktarboj. En 1917 okazis grava industriigo pere de la instalado de diversaj entreprenoj, inter kiuj elstaris la fabriko de cemento Asland, kio ege malbonigis la medion. Montcada i Reixac estas ŝlosila centro por la fervojaj nodoj de Barcelono, kaj tiele iras tra la urbo tri fervojoj. Por tiu servo estas kvin funkciantaj stacioj (nome Montcada Bifurcació, Montcada i Reixac-Manresa, Montcada i Reixac-Santa Maria, Montcada-Ripollet kaj Montcada i Reixac). El 2003 estas ankaŭ stacio de Metroo de Barcelono en la municipa teritorio, temas pri la Linio 11 (helverda) kun la nomo Can Cuiàs en la kvartalo Santa Elvira-Can Cuyás. Metrostacioj L11 Can Cuiàs Vidu ankaŭ Montcada Bifurcació (stacidomo) Montcada i Reixac (stacidomo) Montcada i Reixac-Manresa (stacidomo) Montcada i Reixac-Santa Maria (stacidomo) Montcada-Ripollet (stacidomo) Listo de urboj de Katalunio